Hagnaður Deloitte lækkaði um 10% á reikningsárinu frá 1. júní til 31. maí , frá fyrra ári og nam 359 milljónum króna . Hann var 400,1 milljón króna á reikningsárinu á undan . Fyrir skatta nam hagnaðurinn 509,4 milljónum á fyrra reikningsárinu en 455,1 milljón á nýliðnu reikningsári . Heildartekjur félagsins jukust um 6% , úr 4,2 milljörðum í 4,4 milljarða króna meðan kostnaðurinn jókst um 9% , úr 3,6 milljörðum króna í 3,9 milljarða króna . Þar af jókst launakostnaðurinn um 10,8% , úr 2,9 milljörðum í 3,2 milljarða króna , meðan annar rekstrarkostnaður jókst um 1,4% , úr 728,6 milljónum króna í 738,9 milljónir króna . Eigið fé félagsins lækkaði um 6,1% , úr 669,9 milljónum króna í 628,9 milljónir króna , meðan skuldirnar jukust um 4,7% , úr 1.464 milljónum króna í 1.533 milljónir króna króna , svo eiginfjárhlutfallið lækkaði úr 31,4% í 29,1% . Handbært fé frá rekstri félagsins lækkaði milli ára úr 298,6 milljónum króna í 290,1 milljón króna , meðan handbært fé í árslok lækkuðu úr 321,1 milljón króna í 175,7 milljónir króna . Stjórn leggur til 360 milljóna króna arðgreiðslu . Þorsteinn Pétur Guðjónsson , forstjóri Deloitte , er í ítarlegu viðtali í Viðskiptablaðinu sem kom út í morgun .